stanford-oval/wikipedia huggingface dataset:
לליטפור

.
| --- | --- |
חותם לליטפורחותם לליטפור

מקדשים בכיכר דורבר בעיר העתיקה פטן
 מדינה:  נפאל נפאל
 פרובינציה:  בגמטי
 תאריך ייסוד:  המאה ה-3 לפנה"ס
 שטח:  36.12 קמ"ר
 אוכלוסייה:  ‏
  ‑ בעיר:  294,098 (2021)
  ‑ צפיפות:  8,142 נפש לקמ"ר (2021)
 קואורדינטות:  27°40′00″N 85°19′00″E﻿ / ﻿27.666667°N 85.316667°E﻿ / 27.666667; 85.316667
 אזור זמן:  UTC +5:45
 https://www.lalitpurmun.gov.np/
  מפת מיקום  מפה מפורטת   (למפת נפאל מוגדלת) קטמנדו פוקהרה דהאנגדי נפאלגאנג' בוטוואל דהאראן בירגאנג' ג'נקפור אוורסט הרפובליקה העממית של סין  הודולליטפור(למפת נפאל רגילה) קטמנדו פוקהרה דהאנגדי נפאלגאנג' בוטוואל דהאראן בירגאנג' ג'נקפור אוורסט הרפובליקה העממית של סין  הודולליטפור(למפת בגמטי רגילה) קטמנדו בהרטפור הטאודה    סין הודו לומ. גנדאקי מאדש מס' 1לליטפור(למפת בגמטי מוגדלת) קטמנדו בהרטפור הטאודה    סין הודו לומביני גנדאקי מאדש מס' 1לליטפור  he tabBackground:;tabBorder:#aaa;defaultTab:0;
לַליטְפּוּר (בנפאלית: ललितपुर, בעבר: पाटन - פָּטָן; בנווארית: यल - יאלה) היא עיר בפרובינציית בגמטי שבמזרח נפאל. העיר שוכנת בעמק קטמנדו לגדתו הדרומית של נהר בגמטי, המפריד בינה ובין הבירה קטמנדו. לליטפור ידועה בעולם בעיקר בזכות המקדשים והארמונות בני המאה ה-17 הנמצאים בכיכר דורבר (המוכרזת כאתר מורשת עולמית של אונסק"ו), וגם בשל האגדות האופפות את ההיסטוריה שלה. על פי מפקד האוכלוסין האחרון משנת 2021 התגוררו בלליטפור 294,098 תושבים.
העיר ידועה בנפאל כמקום העיקרי בתחומי עבודות מתכת, תכשיטנות, אמנות מסורתית וקישוטים לפסטיבלים, והרבה אמנים ידועים חיים בתחומה. חלק נכבד מתושבי העיר עוסק במלאכות יד בסדנאות קטנות, אם כי פרנסת מרבית אזרחי העיר היא מחקלאות.
היסטוריה

אגדת יסודה של העיר מספרת על איכר שנרפא מצרעת לאחר ששתה ממימיו של מעיין במקום בו היום נמצא  מקדש קומבהשוואר. המלך, שנוכח בנס, שינה את שמו של האיכר ל"לַליטה" (מילולית: יפה). באותו הלילה חלם המלך חלום, לפיו במאגר מים הסמוך למקום בו נרפא האיכר ישנו פסל לינגאם קדוש (סמל פאלי המייצג את שיווה). המלך הצטווה למצוא את הלינגאם, ולייסד במקום עיר בשם לליטפור, כשם העיר הרשמי כיום.
תחילת ההתיישבות בשטח העיר מיוחסת לקיראטים, שליטיו הקדומים של עמק קטמנדו במאה השלישית לפנה"ס, ומאמינים שהיא העתיקה ביותר בערי העמק. בתקופת ממלכת ליקצ'אבי, במאות השישית עד התשיעית לספירה, נמצאו בשטח העיר כמה כפרים גדולים יחסית לתקופתם, ופעילותם של מנזרים הפכה את המקום למרכז בודהיסטי חשוב. חשיבות המקום כמרכז בודהיסטי גדלה במשך תקופת טקורי (עד המאה ה-13). בתקופה זו נבנו מנזרים גדולים  (מיעוטם עוד פעילים כיום), וגדלה השפעת זרם הוג'ריאנה. באזור זה ישנה גרסה מקומית ייחודית של הבודהיזם (שמקורה בנווארים לפיה מעמד דתי משויך לקאסטה, ומועבר בתורשה. מסורת זו נחלשה עם השנים ופנתה מקומה להינדואיזם (אם כי חלק גדול מהאוכלוסייה עודו ממשיך בדרך זו). במקביל למסורת זו מנזרים של בודהיזם טיבטי התקיימו בעיר לאורך ההיסטוריה.
מרבית מבני העיר המפוארים נבנו בתקופת שלטון שושלת מאלה, כאשר העיר היוותה עיר-מדינה עצמאית, במאות ה-17 וה-18. בשנת 1768 פטן נכבשה על ידי פריטוי נראיאן שאה שאיחד את האזור תחת שלטונו. העיר נותרה תחת שלטון שושלת שאה עד המאה ה-19 עם תחילת תקופת ראנה, שנמשכה עד תחילת עידן נפאל המודרנית ב-1951. התיעוש עם גדילת צפיפות האוכלוסייה גרמו לשינוי פני העיר במהלך המאה העשרים. מצב השימור של מקדשים ומנזרים רבים נפגע, וכיום נעשה מאמץ בינלאומי גדול לפעול לשימור מורשת העיר.
אתרים ומונומנטים היסטוריים > סטופות אשוקה

ארבע סטופות הממוקמות בארבע כנפות העיר מתוארכות למאה השלישית לפני הספירה. אמונה מקומית מייחסת את בנייתן לבתו של אשוקה (לימים אשוקה הגדול, קיסר האימפריה המאורית) שכביכול ביקר באזור בשנת 250 לפני הספירה. (לביקור זה אין עדויות היסטוריות.) יחד עם סטופה חמישית שמאמינים כי הייתה במרכז (במיקום בו כיום ניצב ארמון מנגל), צורת העיר המקורית יצרה צורתו של הסמל הבודהיסטי של גלגל דהארמה (דהרמהצ'אקרה).
אתרים ומונומנטים היסטוריים > כיכר דורבר

האתרים החשובים ביותר בעיר הם ארמון מנגל (מילולית: הארמון שבמרכז)  וכיכר דורבר (כיכר הארמון) שמולו. מתחם זה הוא אחד מאתרי המורשת העולמית של אונסק"ו שבעמק קטמנדו. מרבית אזור הכיכר קיבל את דמותו הנוכחית במאות השש-עשרה והשבע-עשרה, בעיקר בתקופת שלטונו של המלך סידהי נראסינג ושל בנו שְרי ניבאס. הארמון עצמו כולל מספר מבנים מפוארים שנוספו בהדרגה על ידי המלכים השונים ומספר מקדשים קטנים, חלקם מוקדש לאלה טאלֶג'ו, האלה האפוטרופסית של מלכי שושלת מאלה. אחד מבנייני הארמון משמש כיום כמוזיאון פטן.
המקדשים העיקריים בעיר נמצאים בכיכר שממול הארמון. ככלל, המקדשים בחלקה הצפוני של הרחבה קדמו היסטורית לאלו שבחלקה הדרומי.
בקצה הכיכר הצפוני ניצב מקדש לאל בהימסן, אל מסחר המזוהה כאחת מהתגלמויות שיווה בתרבות הנווארית, וכיום דמותו מזוהה גם עם אחד האחים פּנְדַו מהמהאבאראטה. המקדש, שנבנה בשנת 1681, הוא אחד הפעילים ביותר באזור, והוא מהווה מוקד של פסטיבל שנתי המוקדש לבהימסן.
מדרום לו נמצא מקדש וִישְוֶשוָאר, על שם אחד מכינויי האל שיווה, שנבנה על ידי המלך סידהי נראסינג בשנת 1627. הכניסה למקדש זה נשמרת על ידי פסלי דמויות רכובות על פילים. ממול למקדש נמצא מזרקת מאני דהארה (מזרקת אבן-החן), מזרקה קטנה המציגה תחריט אבן מורכב של הזוג שיווה ופרוואטי. אגדה מקומית מספרת כי המלך סידהי נארסינג יישאר בפטן ולא יעלה לשמים עד שפסלי הפילים ירדו מהמקדש לשתות מהמזרקה. אגדה אחרת, המתייחסת למיתוס האגם הקדום בעמק קטמנדו, אומרת כי כאשר ירדו הפילים לשתות וכאשר יעוף האנקור המפוסל מעל ראש פסלו של המלך יוג נרֶנדרה הניצב על עמוד אבן במורד הכיכר, אז יתמלא עמק קטמנדו במים מחדש. לאגדות אלו גרסאות רבות ושונות. בישראל ידוע השיר "נפאל" שכתבה רחל שפירא בביצועה של גלי עטרי, שמילותיו נכתבו בהשראת האגדות הכרוכות בפסלים. העמוד עם פסל המלך והציפור נמצא דרומה ממקדש צ'אר נרייאן, והוא מתאר את המלך כורע לכיוון מקדש טאלג'ו שבארמון, כאשר מאחוריו נחש שבראשו ניצב אנקור. לצידי המלך יושבות שתי נשותיו. הפסל נבנה בימי המלך יוג נרֶנדרה, שדמותו ככל הנראה היא המפוסלת, אם כי ישנם נפאלים המאמינים כי זוהי דמותו של סביו סידהי נראסינג. הפסל נחרב לאחר שרעידת אדמה פקדה את המקום. מקדשים חשובים אחרים בכיכר הם מקדש קרישנה, המושך המוני עולי רגל הינדים מנפאל ומהודו, ומקדש צ'אר נרייאן המוקדש לאל וישנו. פעמון ענק נבנה ב-1737 על ידי המלך וישנו מאלה, כמנחה לאלה טאלג'ו, האלה האפוטרופסית של שושלת המאלה. בדרום הכיכר נמצאים הצָ'יסינג דֶוַואל (המקדש המתומן) המוקדש גם הוא לקרישנה, ומקדש בהאי דוואל, שנבנה בשנת 1678 כהעתק של מקדש וישוונאת בעיר ורנאסי בהודו.
אתרים ומונומנטים היסטוריים > קווה בהא

קְוָוה בַהָא (Kwa Baha) הוא המנזר הנווארי הבודהיסטי הגדול והחשוב ביותר, המהווה מוקד עלייה לרגל לבודהיסטים מהאזור. המנזר ידוע גם בשם מקדש הזהב, בגלל שמו הקדום וגגותיו המוזהבים. הוא יוסד ככל הנראה בתחילת האלף הראשון לספירה, והוא שונה מכיכר דורבר בדגשים הבודהיסטיים של האמנות בו. המקום הוא למעשה מתחם הכולל מקדש מרכזי ומקדשים קטנים נוספים. במנזר ניתן למצוא כתובות ותחריטי קיר ממאות השנים האחרונות, ואמנות נווארית הייחודית לעמק קטמנדו.
אתרים ומונומנטים היסטוריים > מקדש קומבהשוואר

מקדש קומבהשוואר הוא מהחשובים והמיוחדים במקדשים ההינדים בנפאל. חלק מהמבנים בו מתוארכים כבר לתקופת הליקצ'אבי (המאות החמישית עד השמינית לספירה), והמקדש המרכזי נבנה במאה ה-14. מיקומו של המקדש מיוחס למיתוס הייסוד של פטן, והאמונה ההינדית אף קושרת את קדושתו לקדושת אגמי גוסאינקונד, אגמים קדושים להינדים הנמצאים גבוה יותר בהרי ההימלאיה, כחמישים קילומטרים צפונית לעמק קטמנדו.
לקריאה נוספת

Michael Hutt, Nepal: A guide to the Art and Architecture of the Kathmandu Vally, Kiscadale Publications, 1994
Fran P. Hosken, The kathmandu Valley Towns, John Weatherhill inc., 1974
הערות שוליים

↑  Nepal: Municipal Division (Districts and Local Units) - Population Statistics, Charts and Map, citypopulation.de
↑  בפי התיירים עדיין מוכרת יותר בשם זה.
↑  ראו F. P. Hosken, The Kathmandu Valley Towns, עמ' 109.
↑  גרסה זו של הסיפור על פי M. Hutt, Nepal, עמ' 160.
↑  ראו: M. Hutt, Nepal, עמ' 146.
↑  מילות השיר נפאל באתר שירונט.
↑  הכיכר מ"ציפור האבן" של גלי עטרי נחרבה, באתר ynet, 26 באפריל 2015
| --- | --- |
בקרת זהויות :  NLI: 987007564647805171  BIBSYS: 90588787  BnF: cb150810400 (data)  GND: 4044869-1  LCCN: n84112070  NKC: ge1082749  SUDOC: 175440522  VIAF: 273182660   WorldCat (עם VIAF): 273182660 
כיכר דורבר. ארבעת המקדשים שמשמאל לדרך הם (משמאל לימין) המקדש המתומן, מקדש שנקר נראיאן, מקדש צ'אר נראיאן ומקדש קרישנה. מימין לדרך נמצאים מבני הארמון.
פסל המלך יוֹג נַרֶנְדְרָה הניצב על עמוד בכיכר דורבר, כאשר לצדדיו יושבות שתי נשותיו ומאחוריו פסל נחש שלראשו נמצאת ציפור האבן.
בלוטות רוק

| --- | --- |

מערכת בלטות הרוק שבאדם, מערכת זו היא סימטרית וכפולה, לכן על כל בלוטה המופיעה בתיאור זה קיימת בלוטה נוספת
 שיוך:  בלוטה אקסוקרינית, lobular organ, ישות אנטומית מסוימת 
 מיקום אנטומי:  חלל הפה 
 תיאור ב:  המהדורה האחת-עשרה של אנציקלופדיה בריטניקה 
 מזהים
 לטינית (TA98):  glandulae salivariae 
 טרמינולוגיה אנטומיקה:  A05.1.02.002 
 TA2 (2019):  2798 
 FMA:  9597 
 קוד MeSH:  A03.556.500.760 
 מזהה MeSH:  D012469 
 מערכת השפה הרפואית המאוחדת:  C0036098 
 
בלוטות רוק (1) בלוטת מיצד האוזן, (2) הבלוטה התת-לסתית, (3) הבלוטה התת-לשונית
בלוטות הרוק הן בלוטות אקסוקריניות בגוף המייצרות רוק, שהוא נוזל השומר על לחות הפה וחלקים אחרים של מערכת העיכול. הוא גם מסייע לפירוק המזון כדי שיחליק, על ידי סיכוך, את ירידת המזון מהלוע אל הוושט וממנו אל הקיבה. החוקר הרוסי איוואן פבלוב (1849–1936) חקר את הגירויים הגורמים הפרשת מיצי העיכול, ובין השאר בלוטות הרוק. על עבודתו הוענק לו פרס נובל לפיזיולוגיה או לרפואה בשנת 1904.
ישנם שלושה זוגות עיקריים של בלוטות רוק. בלוטות מֵיצַד האוזן (הפרוטידיות), הבלוטות התת-לסתיות (הסאב-מנדיבולרית) והבלוטות התת-לשוניות. ישנן גם בלוטות נוספות על הלשון, הלחיים, השפתיים, והחך.
מיקום הבלוטות

בלוטות מצד האוזן ממוקמות סמוך לאוזן, והן הגדולות שבבלוטות הרוק. הבלוטות התת-לשוניות נמצאות מתחת ללשון. הבלוטות התת-לסתיות נמצאות מתחת לענף הלסת התחתונה בזווית של הסנטר והן בצורת האות האנגלית U. בלוטות רוק צינוריות מצויות בבני אדם בין חלל האף והגרון.
היסטולוגיה

שני סוגים של תאי אפיתל בבלוטות הרוק מפיקים ריר או הפרשות של נוזל מימי, שמורכב בעיקר    ממים, מעט חלבונים ואנזימים, הדומה בהרכבו לנסיוב. הבלוטות התת-לשוניות מייצרות הפרשות משני הסוגים אך בעיקר ריר, בעוד בלוטות מיצד האוזן מפיקות את ההפרשות המימיות. הבלוטות התת-לסתיות מכילות גם הן את שני סוגי התאים, ומייצרות את שני סוגי הנוזלים.
פיזיולוגיה > הפרשת אלקטרוליטים

באונית הבלוטה הנסיובית נוצרת ההפרשה הראשונית של הרוק אשר דומה בהרכב האלקטרוליטים שלה לדם. הפרשה זו עשירה ביוני נתרן, כלור וביקרבונט, וכן מכילה עמילאז. תאי האפיתל המרכיבים את האונית קולטים מהדם, באמצעות העברה פעילה שניונית בקוטב הבסיסי של התא, יוני נתרן, כלור ואשלגן. בשלב השני יוצאים מן התאים הללו לחלל הבלוטה בפעפוע כלור וביקרבונט. המטען השלילי שיוצא מהתא גורם לפעפוע של נתרן מהנוזל הבין-תאי אל חלל הבלוטה, אשר גורר אחריו מים בעקבות הלחץ האוסמוטי שהוא יוצר בחלל זה.
כאשר ההפרשה הראשונית של הרוק מגיע אל צינור הבלוטה, יש פעפוע של נתרן וכלור אל תאי האפיתל. במקביל, יוצאים אשלגן וביקרבונט לחלל הבלוטה בהעברה פעילה שניונית. בניגוד לאזור האונית, בצינור הבלוטה תאי האפיתל מחוברים במצמתים, ולכן אין מעבר של יונים או של מים מהנוזל הבין-תאי לחלל הבלוטה או להפך. התוצר הסופי, הרוק, מכיל כ-140 מיליאוסמול נתרן לליטר, כ-100 מיליאוסמול כלור לליטר, מעל 20 מיליאוסמול ביקרבונט לליטר ופחות מ-5 מיליאוסמול אשלגן לליטר.
ככל שקצב הפרשת הרוק עולה, כך יהיו ברוק יותר נתרן, ביקרבונט וכלור, אך יהיה פחות אשלגן, והאוסמולריות של הרוק תגדל. זאת משום שרמת הספיגה חזרה של נתרן בצינור הבלוטה נשארת זהה, ולכן הפרשה מוגברת באונית תגרום לרמה גבוהה יותר בתוצר הסופי.
פיזיולוגיה > בקרה עצבית

בלוטת הרוק מבוקרת על ידי בקרה עצבית אוטונומית, כאשר הן הזרוע הסימפתטית והן הזרוע הפאראסימפתטית מעוררות הפרשת רוק. רוב ההפרשה מתבצעת כתוצאה מרפלקס, ואילו הבקרה המרכזית מהמוח היא משנית. גירויים מעודדי הפרשה, דוגמת ריח וטעם פועלים על גרעיני הרוק של עצב הפנים ועצב הלשון והלוע, ואלה מפרישים אצטילכולין, אשר נקשר לקולטנים בבלוטות הרוק ומגביר את ההפרשה. גירויים מדכאי הפרשה, דוגמת פחד, שינה והתייבשות, פועלים על אותם גרעינים.
מחלות

תסמונת סיוגרן היא מחלה אוטואימונית התוקפת את בלוטות הרוק וגורמת לדלדול שלהן. דבר זה מוביל ליובש בפה ובעיניים ולרמת חומציות גבוהה בפה אשר גורמת נזק לשיניים (עששת) ולוושט, וכן לבעיות בליעה עקב סיכוך מופחת.
נגיף החזרת גורם לדלקת חדה בבלוטה.
חצצת בלוטות הרוק גורמת להתנפחות הבלוטה לאחר אכילה ואם הן לא מוצאות, הן יכולות לגרום לדלקות קשות של בלוטות אלה. בעבר היה נהוג ניתוח פתוח להוצאת האבנים שהיה כרוך בנזק לבלוטה ולפגיעה בעצב הפנים העובר בתוך בלוטת מיצד האוזן. בשנים האחרונות שוכללה הטכניקה האנדוסקופית המאפשרת הכנסת צינור דק בקוטר כ-0.6 ס"מ דרך צינור הניקוז של בלוטת מיצד האוזן (Stensen duct) או של הבלוטה התת-לסתית (Wharton duct) המשמש כמצלמה, תאורה ואמצעי ללכידת האבן והוצאתה, סקירה פנימית של צינורות הבלוטה, השארת תומכן (Stent) והחדרת אנטיביוטיקה. כל זאת בהרדמה מקומית.
סרטן בבלוטות הרוק הוא מחלה נדירה
הערות שוליים

↑  Hunt, Katie; Rogers, Kristen (21 באוקטובר 2020). "Scientists discover possible new organ in the human throat". CNN. {{cite news}}:  (עזרה)
↑  דן אבן, מספר חולי סרטן בלוטות הרוק עלה פי 3 בחמש שנים, באתר הארץ, 16 ביולי 2009
| --- | --- |
בקרת זהויות :  NLI: 987007553424605171  BnF: cb11976637r (data)  LCCN: sh85116807  NDL: 00561185  NKC: ph376376  TA98: A05.1.02.002
טריניטי (מחוז, קליפורניה)

| --- | --- |
חותם טריניטיחותם טריניטי

מלמעלה למטה, מימין לשמאל: הרובע ההיסטורי של ויברוויל, הייפורק קריק, אגם טריניטי, הפארק המדינתי ההיסטורי ויברוויל ג'וס האוס
 מדינה:  ארצות הברית ארצות הברית
 מדינה:  קליפורניה קליפורניה
 בירת המחוז:  ויברוויל (אנ')
 העיר הגדולה:  ויברוויל
 תאריך ייסוד:  18 בפברואר 1850
 על שם:  טריניטי (נהר, קליפורניה) 
 שטח:  8,310 קמ"ר
  ‑ שטח ואחוז מים:  70 קמ"ר 0.8%
  ‑ הנקודה הגבוהה:  2,752
 אוכלוסייה:  ‏
  ‑ במחוז:  16,112 (2020)
  ‑ צפיפות:  1.9 נפש לקמ"ר (2020)
 קואורדינטות:  40°40′N 123°07′W﻿ / ﻿40.66°N 123.12°W﻿ / 40.66; -123.12 
 אזור זמן:  UTC -8
 אתר האינטרנט של המחוז
  מפת מיקום  מפה מפורטת   מחוז טריניטי בין מחוזות קליפורניה    מיקום קליפורניה במפת ארצות הברית tabBackground:;tabBorder:#aaa;defaultTab:0;
 
הר אדי, הפסגה הגבוהה במחוז
מחוז טריניטי (באנגלית: Trinity County) הוא מחוז בצפון-מערב מדינת קליפורניה בארצות הברית. מחוז טריניטי טרשי, הררי, מיוער בצפיפות, והוא שוכן לאורך הנהר טריניטי בתוך הרי סלמון (אנ') והרי קלאמת. זהו גם אחד משלושת המחוזות בקליפורניה ללא ערים מאוגדות. המחוז מאוכלס בדלילות, ורק ארבעה מחוזות אחרים בקליפורניה מכילים פחות תושבים. נכון למפקד האוכלוסין של 2020 היה גודל האוכלוסייה 16,112 תושבים. מושב המחוז הוא העיירה ויברוויל (אנ'), והנקודה הגבוהה ביותר בו היא הר אדי (Mount Eddy) בגובה 2,752 מטרים.
היסטוריה

למחוז טריניטי יש היסטוריה עשירה של ילידים בני הצנונגווה (אנ') כלול ההופה של המזלג הדרומי (South Fork Hupa), צ'ימאריקו (Chimariko) ווינטו (Wintu).
מקור שם המחוז מהנהר טריניטי, שקיבל את שמו בשנת 1845 ממייג'ור פירסון בי רידינג (Pierson B. Reading), שהיה תחת הרושם המוטעה שהנהר נשפך לתוך מפרץ טרינידד (אנ'). טריניטי הוא התרגום לאנגלית של המילה טרינידד (בספרדית: "השילוש הקדוש").
מחוז טריניטי היה אחד המחוזות המקוריים של קליפורניה, שנוצר בשנת 1850 בזמן הקמת המדינה. חלקים מהמחוז הועברו למחוז קלאמת ב-1852 ולמחוז המבולדט ב-1853.
גאוגרפיה > מחוזות שכנים

מחוז סיסקיו – צפון
מחוז שסטה – מזרח
מחוז טהאמה – דרום מזרח
מחוז מנדוסינו – דרום
מחוז הומבולדט – מערב
גאוגרפיה > אזורים מוגנים

היער הלאומי שסטה-טריניטי (חלקית)
היער הלאומי שישה נהרות (חלקית)
היער הלאומי מנדוסינו (אנ') (חלקית)
אזור הנופש הלאומי ויסקיטאון-שסטה-טריניטי (אנ') (חלקית)
אזור הטבע הבראשיתי האלפים של טריניטי (אנ') (חלקית)
אזור הטבע הבראשיתי יולה בולי-מידל איל (אנ') (חלקית)
אקלים

האקלים במחוז טריניטי הוא ים-תיכוני עם ימי קיץ חמים מאוד, יבשים ושטופי שמש ושונות גבוהה של הטמפרטורות בין היום ללילה עקב הלילות הקרירים. שעות אחר הצהריים החמות מהווים ניגוד מוחלט לאקלים החוף המתון של מחוז המבולדט הקרוב יחסית. החורף קריר וגשום. להלן תנאי האקלים במושב המחוז ויברוויל. ישנם מיקרו אקלימים (אנ') שונים במחוז מכיוון שהגבהים משתנים.
| אקלים בוויברוויל> חודש.טמפרטורה יומית מרבית ממוצעת (C°).טמפרטורה יומית מזערית ממוצעת (C°).משקעים ממוצעים (מ"מ) | אקלים בוויברוויל> ינואר.9.7.-0.4.170 | אקלים בוויברוויל> פברואר.12.9.-0.4.145 | אקלים בוויברוויל> מרץ.16.2.0.7.127 | אקלים בוויברוויל> אפריל.19.8.2.3.67 | אקלים בוויברוויל> מאי.25.1.5.4.47 | אקלים בוויברוויל> יוני.30.1.8.0.24 | אקלים בוויברוויל> יולי.35.1.11.2.6.9 | אקלים בוויברוויל> אוגוסט.34.7.10.0.4.3 | אקלים בוויברוויל> ספטמבר.31.4.6.6.7.9 | אקלים בוויברוויל> אוקטובר.24.0.2.4.51 | אקלים בוויברוויל> נובמבר.14.1.0.8.110 | אקלים בוויברוויל> דצמבר.8.2.-0.8.195 | אקלים בוויברוויל> שנה.21.8.3.8.954 |
| --- | --- | --- | --- | --- | --- | --- | --- | --- | --- | --- | --- | --- | --- |
מקור: מנהל האוקיינוסים והאטמוספירה הלאומי
פוליטיקה

טריניטי היה מחוז בעל נטייה רפובליקנית בבחירות לנשיאות ולקונגרס אם כי במאה ה-21 נוצר שוויון בין המחנות. אף מועמד דמוקרטי לא זכה במחוז מאז ג'ימי קרטר ב-1976 עד שברק אובמה ניצח את ג'ון מקיין בהפרש של 4% (50% נגד 46%) ב-2008. ב-2012, המחוז הצביע שוב לרפובליקני, אך במעט. רישום המצביעים במחוז משקף מגמה זו, כאשר רישום מצביעים למפלגה הדמוקרטית ולמפלגה הרפובליקנית כמעט שוויוני (דמוקרטים: 2,710, רפובליקנים: 2,716). מועמדים של מפלגה שלישית נוטים להצליח למדי במחוז טריניטי: ג'ורג' וולאס קיבל למעלה מ-13% מקולות המחוז ב-1968, וזה היה המחוז היחיד בקליפורניה שבו רוס פרו ניצח ב-1992. זה היה גם המחוז המוצלח ביותר בקליפורניה מבחינת פרו ב-1996, אף על פי שהוא לא ניצח במחוז שוב. גם ג'ון אנדרסון הצליח מאוד במחוז ב-1980, וכך גם מועמדים של מפלגה שלישית ב-2016.
מחוז טריניטי היה המחוז היחיד בקליפורניה שבו ברק אובמה ניצח ב-2008 וג'ו ביידן הפסיד ב-2020.
מחוז טריניטי נמצא במחוז הקונגרס השני של קליפורניה, המיוצג על ידי הדמוקרט ג'ארד הופמן.
בסנאט של המדינה, טריניטי הוא חלק ממחוז הסנאט השני, המיוצג על ידי הדמוקרט מייק מקגווייר, וממחוז הקונגרס השני, המיוצג על ידי הדמוקרט ג'ים ווד.
בשנת 2010, הצביע מחוז טריניטי נגד הצעה 19 (Proposition 19), שהייתה הופכת את המריחואנה לחוקית ומטילה מס על גידולו. בשנת 2016 התבקשו תושבי מחוז טריניטי להצביע שוב על לגליזציה של מריחואנה לצריכת פרטית ברמת המדינה, בסיוע חוק השימוש למבוגרים במריחואנה (AUMA), הידוע גם בשם הצעה 64 של קליפורניה (California Proposition 64). ההצעה עברה במחוז עם 50.1% בעד לגליזציה. בכל המדינה, הצעה עברה עם 57.1% מהקולות.
תחבורה > כבישים ראשיים

כביש 3 (אנ') של קליפורניה
כביש 36 (אנ') של קליפורניה
כביש 299 (אנ') של קליפורניה
תחבורה > תחבורה ציבורית

טריניטי טרנזיט (Trinity Transit) מספקת שירות אוטובוסים בין עירוני בימי חול בכבישי המדינה 3 ו-299, עם שירות מחבר בווילו קריק ורדינג. השירות ניתן גם מוויברוויל ללואיסטון והייפורק (יומי).
תחבורה > נמלי תעופה

יש במחוז חמישה נמלי תעופה: נמל התעופה טריניטי סנטר, נמל התעופה ויברוויל, נמל התעופה הייפורק, נמל התעופה היימפום ושדה התעופה רות.
דמוגרפיה > 2010

מפקד האוכלוסין של ארצות הברית בשנת 2010 דיווח על אוכלוסייה של 13,786 נפשות. ההרכב הגזעי של מחוז טריניטי היה 12,033 (87.3%) לבנים, 59 (0.4%) אפרו-אמריקאים, 655 (4.8%) ילידים, 94 (0.7%) אסייתים, 16 (0.1%) תושבי איי האוקיינוס השקט, 217 (1.6%) מגזעים אחרים, ו-712 (5.2%) משני גזעים או יותר. היספנים או לטינים מכל גזע היו 959 אנשים (7.0%).
דמוגרפיה > 2000

נכון למפקד האוכלוסין של שנת 2000, התגוררו במחוז 13,022 נפשות, ב-5,587 משקי בית ו-3,625 משפחות המתגוררות במחוז. צפיפות האוכלוסין הייתה 2 אנשים לכל קילומטר רבוע. היו 7,980 יחידות דיור בצפיפות ממוצעת של 1 לכל קילומטר רבוע. ההרכב הגזעי של המחוז היה 88.9% לבנים, 0.5% שחורים או אפרו אמריקאים, 4.9% ילידים אמריקאים, 0.5% אסייתים, 0.1% תושבי איי האוקיינוס השקט, 0.9% מגזעים אחרים ו-4.4% משני גזעים או יותר. 4.0% מהאוכלוסייה היו היספנים או לטינים מכל גזע. 16.1% היו ממוצא גרמני, 13.4% אנגלי, 12.1% אירי ו-9.5% ממוצא אמריקאי לפי מפקד האוכלוסין 2000. 97.3% דיברו אנגלית ו-1.8% ספרדית כשפתם הראשונה.
היו 5,587 משקי בית, מתוכם ל-25.4% היו ילדים מתחת לגיל 18 שגרים איתם, 50.5% היו זוגות נשואים שחיו יחד, ל-10.1% הייתה בעלת בית ללא בעל נוכחות, ו-35.1% היו לא-משפחות. 29.5% מכלל משקי הבית היו יחידים, ול-11.1% היה מישהו שחי לבדו בן 65 ומעלה. גודל משק הבית הממוצע היה 2.29 וגודל המשפחה הממוצע היה 2.80.
במחוז הייתה פריסת הגילאים של האוכלוסייה כדלהלן: 22.8% מתחת לגיל 18, 5.1% מ-18 ל-24, 22.7% מ-25 ל-44, 32.1% מ-45 ל-64, ו-17.2% שהיו בני 65 או מבוגרים יותר. הגיל החציוני היה 45 שנים. על כל 100 נקבות היו 104.2 זכרים. על כל 100 נשים בנות 18 ומעלה, היו 102.6 גברים.
ההכנסה החציונית למשק בית במחוז הייתה 27,711 דולר, וההכנסה החציונית למשפחה הייתה 34,343 דולר. לגברים הייתה הכנסה חציונית של 31,131 דולר לעומת 24,271 דולר לנשים. ההכנסה לנפש במחוז הייתה 16,868 דולר. כ-14.1% מהמשפחות ו-18.7% מהאוכלוסייה היו מתחת לקו העוני, כולל 26.2% מאלו מתחת לגיל 18 ו-7.2% מבני 65 ומעלה.
ביאורים

↑  Incorporated town היא עיירה או עיר המוכרים ככאלו על ידי המדינה
הערות שוליים

1 2 3  "Mount Eddy, California". Peakbagger.com.
↑  California State Association of Counties. "Cities Within Each County", ""California State Association of Counties""
↑  "State & County QuickFacts". United States Census Bureau.
↑  Tsnungwe Place Names, by Tsnungwe Tribal Elders, 1994
↑  "Census profile: Census Tract 1.01, Trinity, CA". Census Reporter (באנגלית).
↑  "Census Tract, Census Tract 1.02, Trinity County, California". www.usboundary.com.
↑  "Shasta-Trinity National Forest - Home". Fs.usda.gov. 2018-08-22.
↑  "Six Rivers National Forest - Home". Fs.usda.gov. 2018-08-24.
↑  "Mendocino National Forest - Home". Fs.usda.gov.
↑  "Shasta-Trinity National Forest - About the Forest". Fs.usda.gov.
↑  "Shasta-Trinity National Forest - Trinity Alps Wilderness". Fs.usda.gov.
↑  "Mendocino National Forest - Yolla Bolly-Middle Eel Wilderness". Fs.usda.gov.
↑  "Weaverville - NWS Eureka NOAA Online Weather Data".
↑  "Members Assembly". State of California.
↑  "CA Prop 64 state and county votes". Los Angeles Times.
↑  "Ballotpedia California Prop 64 (2016)". Ballotpedia. Ballotpedia.com.
| --- | --- |
בקרת זהויות :  NLI: 987007557305805171  LCCN: n81112502  MusicBrainz: e2f33623-8004-4e0c-ad07-3534a622e871  NARA: 10038518  VIAF: 144259327   WorldCat (עם VIAF): 144259327 
אגם אמרלד באלפים של טריניטי
טרור סטוכסטי

טרור סטוכסטי הוא הסתה נגד אדם מסוים או קבוצה מסוימת בעזרת תקשורת המונים, באופן המעודד מעשי טרור שמבחינה סטטיסטית סביר שיקרו, אך לכאורה הם מתרחשים באקראי.
בניגוד להסתה לטרור, בטרור סטוכסטי מתבצע שימוש בשפה עקיפה ומעורפלת או במילות קוד ("משרוקית כלבים"), מה שמאפשר למסית להתנער מאחריות לאלימות שנגרמה כתוצאה מדבריו. לעיתים קרובות נעשה שימוש בטרור סטוכסטי ברשתות חברתיות מקוונות, באופן בו קשה להוכיח קשר ישיר בין קריאות ההסתה למעשי האלימות.
המונח נפוץ במאמרים אקדמיים וספרים רבים שנכתבו באנגלית. בעברית הוצעו גם השמות "טרור סטטיסטי" או "טרור הסתברותי".
הגדרה

לא קיימת הגדרה אקדמית אחידה לטרור סטוכסטי, אך הוא נחקר במאמרים רבים והוצגו מאפייניו המרכזיים: הסתה מילולית, זהות הדובר, השפעה, תקיפה והסתברות.
הגדרה > הסתה מילולית

איש ציבור או קבוצה פוליטית נושאים נאום או מפרסמים הודעה, באמצעות כלי תקשורת המונים או רשת חברתית מקוונת, המכוונים נגד אדם או קבוצת אנשים. לפעמים ההודעה יכולה להתפרש כמתן לגיטימציה לשימוש באלימות. ההודעה כוללת בדרך כלל שימוש בשפה עקיפה ומעורפלת או במילות קוד ("משרוקית כלבים"), בדיחות או רמזים. נושא נוסף שזוהה ברוב ההודעות הוא נרטיב של טוב מוחלט מול רע מוחלט, ותיאור היעד כאיום קיומי, בדומה לשיטות של הסתה לטרור. ההודעות מופצות בתפוצה רחבה בעזרת תיבות תהודה תקשורתיות.
הגדרה > זהות הדובר

בדרך כלל הדובר הוא דמות פוליטית או תקשורתית משפיעה, המכונה "טרוריסט סטוכסטי" בשל אחריותו העקיפה למעשי האלימות. הדובר יכול להתנער מאוחר יותר ממעשי האלימות, בטענה שבדבריו לא הייתה קריאה מפורשת לאלימות, ובשל היעדר קשר ישיר בין המסית לבין התוקף. לא ניתן להעמיד את איש הציבור לדין בגין התבטאויותיו כל עוד הן אינן עונות על ההגדרה החוקית של הסתה. זוהי ההבחנה המרכזית בין טרור סטוכסטי לבין צורות אחרות של טרור. לדוגמה, בפסיקת Brandenburg v. Ohio (אנ') משנת 1969 קבע בית המשפט העליון של ארצות הברית שלא ניתן להפליל אדם על סמך התבטאויותיו, אלא אם כן התבטאויותיו נועדו באופן חד-משמעי לגרום לפעולה בלתי חוקית.
הגדרה > השפעה

אדם או קבוצה, שאינם קשורים לארגוני טרור, שומעים את הנאום או קוראים את ההודעה, ומושפעים מתוכן הדברים. הם מחליטים לתקוף את היעד שסומן, מתוך אמונה שזה יקדם מטרה פוליטית או אידאולוגית כלשהי. לעיתים אדם כזה מכונה "זאב בודד".
הגדרה > תקיפה

התוקף מבצע מעשה טרור, הכולל אלימות פיזית, הטרדה מאיימת, איום ברצח או מעשים אחרים שנועדו לפגוע או לזרוע פחד. הקורבנות עלולים לחשוש מתקיפות נוספות או מאיומים, ומכיוון שלרובם אין מאבטחים אישיים, חשש זה גורם לאפקט מצנן. באופן זה, רוב מבצעי הטרור הסטוכסטי מצליחים במשימתם.
הגדרה > הסתברות

הנאום או ההודעה מגדילים את ההסתברות לתקיפה אלימה או איומים. מחקרים שבדקו מקרים של טרור סטוכסטי הציגו קשר סטטיסטי בין קריאות ההסתה למעשי האלימות. יחד עם זאת, קשה לחזות במדויק תקיפה ספציפית כי היא מהווה תהליך סטוכסטי.